Κατερίνα Γώγου

Η Κατερίνα Γώγου (Αθήνα, 1 Ιουνίου 1940 - Αθήνα, 3 Οκτωβρίου 1993) ήταν Ελληνίδα ποιήτρια και ηθοποιός. Ξεκίνησε από μικρή την καριέρα στην ηθοποιία, αλλά αργότερα στράφηκε στην ποίηση.

Βιογραφία 
Ξεκίνησε σε ηλικία μόλις 5 ετών να παίζει σε διάφορες παιδικές παραστάσεις, όπου την χαρακτήριζαν παιδί-θαύμα. Πέρασε δύσκολα παιδικά χρόνια, λόγω Κατοχής και Εμφυλίου Πολέμου. Στην εφηβεία της, η Κατερίνα έμενε με τον πατέρα της, ο οποίος ήταν πολύ αυστηρός απέναντι της, κατόπιν έμεινε με τη μητέρα της. Ο πατέρας της την υποστήριξε πραγματικά, στην επιθυμία της να ακολουθήσει την υποκριτική. Σπούδασε στη σχολή του Τάκη Μουζενίδη, η οποία εθεωρείτο μια από τις καλύτερες της εποχής. Παράλληλα τελείωσε και τη σχολή χορού Πράτσικα Ζουρούδη και Βαρούτη.

Το 1967 παντρεύτηκε το σκηνοθέτη Παύλο Τάσσιο, με τον οποίο απέκτησε μία κόρη, τη Μυρτώ Τάσιου. Ο ασυμβίβαστος χαρακτήρας της και η κλονισμένη ψυχολογία της την οδήγησαν στην αυτοκτονία το 1993.. Η Μυρτώ βρέθηκε νεκρή από αδιευκρίνιστα αίτια το 2015.

Καριέρα

Υποκριτική 
Η Κατερίνα Γώγου εμφανίστηκε για πρώτη φορά στο θέατρο με τον θίασο Ντίνου Ηλιόπουλου, το 1961, στο έργο των Ευαγγελίδη - Μαρή «Ο Κύριος πέντε τοις εκατό». Οι περισσότερες ταινίες όπου συμμετείχε, ήταν παραγωγής Φίνος Φιλμ.

Έκανε την πρώτη της κινηματογραφική εμφάνιση στην ταινία Ο Άλλος. Ως ηθοποιός είναι γνωστή περισσότερο για δευτερεύοντες ρόλους, όπως στην ταινία το Ξύλο βγήκε από τον Παράδεισο ή το Μια τρελή τρελή οικογένεια. Οι ρόλοι της συνήθως απεικόνιζαν αστείες και ανέμελες γυναίκες. Της έχει απονεμηθεί, στο Φεστιβάλ Θεσσαλονίκης, το Βραβείο Α΄ Γυναικείου ρόλου, για την ταινία Το βαρύ πεπόνι.

Ποίηση 
Ως ποιήτρια, είναι γνωστή για τον αντισυμβατικό και συνειρμικό τρόπο γραφής της, καθώς και τις αναρχικές της ιδέες. Οι στίχοι της ήταν γεμάτοι οργή και επαναστατικότητα.

Φιλμογραφία

Πρωταγωνίστρια

Υπόλοιπη φιλμογραφία 
 Ο άλλος (1952)
 Το ξύλο βγήκε από τον παράδεισο (1959) .... Λαζάρου, μαθήτρια
 Δράκουλας και Σια (1959)
 Άντρας είμαι και το κέφι μου θα κάνω (1960) .... μια φίλη
 Το παιδί της πιάτσας (1961) .... Λιλίκα
 Το έξυπνο πουλί (1961)... Μαρίνα Μανή
 Τα κοθώνια του θρανίου (1962)... Ριρή
 Του κουτρούλη ο γάμος (1962) .... Ματίνα
 Νόμος 4000 (1962) .... Κλειώ
 Οι γυναίκες θέλουν ξύλο (1962)
 Η ψεύτρα (1963) .... Ντόλυ
 Τα παλιόπαιδα (1963) .... Ρένα
 Παλληκαράκια της παντρειας (1963) ...... Δώρα
 Μεσάνυχτα στη βίλα Νέλη (1963)
 Ανήσυχα νιάτα (1963) .... Αγνή
 Γάμος αλά Ελληνικά (1964)
 Άπονη ζωή (1964) .... Λιλή
 Δεσποινίς διευθυντής (1964)... Ντιάνα, υπάλληλος λογιστηρίου
 Το κορίτσι της Κυριακής (1964)
 Κάλλιο πέντε και στο χέρι (1965) .... Μπέτυ Κωνσταντινέα
 Φτωχολογιά (1965)
 Η δε γυνή να φοβήται τον άνδρα (1965) .... Παγώνα
 Μια τρελή, τρελή οικογένεια (1965) .... Σίσσυ
 Ο τρελός τα 'χει τετρακόσια (1968)... Καίτη Λαμπρέτα
 Η ωραία του κουρέα (1969)... Άννα Ψαλίδα
 Η θυσία μιας γυναίκας (1969) .... Άννα
 Αγάπη για πάντα (1969)... Πένυ
 Οι Αριστόγατες (1970)... Τουλούζ (φωνή)
 Τρελά κορίτσια απίθανα αγόρια (1969) .... Χριστίνα
 Ρομπέν των δασών (1973)... Τσίφτης (φωνή)
 Τι έκανες στον πόλεμο Θανάση (1971)... Φρόσω Καραθανάση
 Υπέροχες νύφες, κορόιδα γαμπροί (1972) .... Μπουμπού
 Ναι μεν, αλλά... (1972) ... μια περαστική
 Το βαρύ... πεπόνι (1977) .... Τούλα
 1922 (1978) .... θεατρίνα
 Παραγγελιά (1980) .... Κατερίνα

Θέατρο

Τηλεοπτικές σειρές

Βιβλία της Κατερίνας Γώγου

Εν ζωή 
 Τρία κλικ αριστερά, Εκδόσεις Καστανιώτη, 1η έκδοση 1978
Μεταφράστηκε στα Αγγλικά ("Three clicks left") από τον Jack Hirschman και κυκλοφόρησε στην Αμερική to 1983, από τις εκδόσεις "Night Horn Books" του San Francisco. (Night Horn Books, 495 Ellis Str., Box 1156, San Francisco, CA 94102) και από τον ΔT and JC στην Αμερική τo 2020 "Free May Day Book #9: Cherish x Abolish" ΒBLACK INK (256-page paperback featuring Ruth Wilson Gilmore, bell hooks, Dev Hynes, Gilles Bertin, Kuwasi Balagoon, Toni Morrison, Zoé Samudzi, Jean Weir, Willem Van Spronsen, Michael Kimble, EZLN, Black Panther Party, Jean Genet, George Jackson, Kanno Sugako, Marilyn Buck, Stevie Wilson, and a new translation of Katerina Gogou’s 1978 book Three Clicks Left.)
 Ιδιώνυμο, Εκδόσεις Καστανιώτη, 1η έκδοση 1980
 Το ξύλινο παλτό, Εκδόσεις Καστανιώτη, ISBN 960-03-0292-8, 1η έκδοση 1982
 Απόντες, Εκδόσεις Καστανιώτη, 1η έκδοση 1986
 Ο μήνας των παγωμένων σταφυλιών, Εκδόσεις Καστανιώτη, 1η έκδοση 1988
 Νόστος, Εκδόσεις Λιβάνη, 1η έκδοση 1990 - Εκδόσεις Καστανιώτη, 2η έκδοση 2004

Μεταθανάτιες κυκλοφορίες 
 Με λένε Οδύσσεια, Εκδόσεις Καστανιώτη, ISBN 960-03-3227-4, 1η έκδοση 2002
 Νόστος, Εκδόσεις Καστανιώτη, ISBN 960-03-3796-9, Επανέκδοση 2004
 Τώρα να δούμε εσείς τι θα κάνετε, Εκδόσεις Καστανιώτη, ISBN 978-960-03-5988-6, Επανέκδοση 2015

Βιβλία για την Κατερίνα Γώγου 
Βιργινία Σπυράτου: Κατερίνα Γώγου: Έρωτας Θανάτου, Εκδόσεις Βιβλιοπέλαγος, 1η έκδοση 2007

Δισκογραφία 
Ποιήματα από ήδη εκδοθέντα βιβλία της χρησιμοποιήθηκαν στην ταινία του (πρώην συζύγου της) Παύλου Τάσσιου "Παραγγελιά" (με υπόθεση βασισμένη στην ιστορία του Νίκου Κοεμτζή). Η μουσική της ταινίας, που έγραψε ο (μετέπειτα διευθυντής του Τρίτου Προγράμματος) Κυριάκος Σφέτσας και επένδυσε τα εν λόγω ποιήματα, κυκλοφόρησε σε δίσκο (ΕΜΙ-1981) με τίτλο "ΣΤΟ ΔΡΟΜΟ". Λίγο μετά το θάνατό της η EMI-Minos κυκλοφόρησε το δίσκο "ΣΤΟ ΔΡΟΜΟ" σε CD (remastered ADD) το 1995.
Κυκλοφόρησε σε CD και το 2006 (σε περιορισμένα αντίτυπα) στη σειρά "Αποκλειστικές Επανεκδόσεις" των "Metropolis".

Θεατρικές παραστάσεις 

Περισσότερες πληροφορίες για κάθε παράσταση εμφανίζονται ενεργοποιώντας τον σύνδεσμο που υπάρχει στο όνομα της κάθε παράστασης

Παραπομπές

Εξωτερικοί σύνδεσμοι 
 τηλεοπτική εκπομπή αφιερωμένη στην Κατερίνα Γώγου
 αφιέρωμα στην Κατερίνα Γώγου
 ιστοσελίδα με ποιήματα, συνεντεύξεις, φωτογραφίες
 τουρνουά αφιερωμένο στην Κατερίνα Γώγου 

Νεοέλληνες λογοτέχνες
Νεοέλληνες ποιητές
Αυτόχειρες καλλιτέχνες
Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες συγγραφείς
Έλληνες αναρχικοί
Ελληνίδες αναρχικές